RĪGAS DOME

Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS

Rīgā

|  |  |
| --- | --- |
| 26.03.2025. | Nr. RD-25-4473-lē |
|  | (prot. Nr. 142, 99. §) |

**Par Rīgas valstspilsētas centralizētās siltumapgādes attīstības stratēģijas
2025.–2032. gadam 1. redakcijas nodošanu publiskajai apspriešanai**

Pamatojoties uz Ministru kabineta 02.12.2014. noteikumu Nr. 737 “Attīstības plānošanas dokumentu izstrādes un ietekmes izvērtēšanas noteikumi” 5. punktu, Ministru kabineta 15.10.2024. noteikumu Nr. 639 “Sabiedrības līdzdalības kārtība attīstības plānošanas procesā” 18. punktu un ņemot vērā Rīgas domes 29.11.2023. lēmumu
Nr. RD-23-3099-lē “Par Rīgas valstspilsētas centralizētās siltumapgādes attīstības stratēģijas 2025.–2032. gadam izstrādes uzsākšanu”, Rīgas dome nolemj:

1. Apstiprināt Rīgas valstspilsētas centralizētās siltumapgādes attīstības stratēģijas 2025.–2032. gadam 1. redakciju.

2. Nodot Rīgas valstspilsētas centralizētās siltumapgādes attīstības stratēģijas
2025.–2032. gadam 1. redakciju publiskajai apspriešanai.

3. Rīgas valstspilsētas pašvaldības aģentūrai “Rīgas enerģētikas aģentūra” viena mēneša laikā no lēmuma stāšanās spēkā organizēt 30 dienas ilgu publisko apspriešanu.

4. Uzdot Rīgas valstspilsētas pašvaldības Centrālās administrācijas Komunikācijas pārvaldei nodrošināt Rīgas valstspilsētas pašvaldības aģentūras “Rīgas enerģētikas aģentūra” sagatavotā paziņojuma par publisko apspriešanu ievietošanu Rīgas valstspilsētas pašvaldības oficiālajā tīmekļvietnē www.riga.lv un ne vēlāk kā trīs darba dienas pirms publiskās apspriešanas sākuma nosūtīt paziņojumu publicēšanai oficiālajā izdevumā “Latvijas Vēstnesis”.

5. Noteikt Rīgas valstspilsētas pašvaldības aģentūru “Rīgas enerģētikas aģentūra” kā pilnvaroto pašvaldības institūciju publiskās apspriešanas kopsavilkuma apstiprināšanai.

6. Rīgas valstspilsētas pašvaldības aģentūra “Rīgas enerģētikas aģentūra” ir atbildīga par lēmuma izpildi.

|  |  |
| --- | --- |
| Rīgas domes priekšsēdētājs | V. Ķirsis |

Barkāne 67012444